open-index/open-wikipedia-markdown huggingface dataset:
Barbara Ehrenreich

**Barbara Ehrenreich** (26. elokuuta 1941 – 1. syyskuuta 2022) oli yhdysvaltalainen toimittaja ja tietokirjailija. 

Kirjassaan *[[Nälkäpalkalla]]* (2001) Ehrenreich kuvaa kuinka hän eli vähimmäispalkalla Yhdysvalloissa ja teoksessa *[[Petetty keskiluokka]]* (2005) hän kuvaa keskiluokkaisten valkokaulustyöläisten aseman rajua muuttumista yrityssaneerausten ja työn määräaikaistumisen myötä. 

## Suomennetut teokset
* 
* 

## Lähteet
Grazin lentoasema

**Graz-Thalerhofin lentoasema**  sijaitsee Itävallassa noin kymmenen kilometriä Grazin keskustasta etelään. Lentoasemalle kulkee valtatie 67 (joka kulkee Kleinstübingoistä Bubenbergiin Slovenian rajalle). Sitä käytti vuonna 2005 noin 900&nbsp;000 matkustajaa. Lentoasemalle pääsee Grazin keskustasta sekä junalla (S5, asema: Flughafen Graz-Feldkirchen) että bussilla. Tärkeimmät Graziin liikennöivät lentoyhtiöt ovat Austrian Airlines ja Lufthansa.

## Lentoyhtiöt
* Air Cairo
* Austrian Airlines
* Bulgarian Air Charter
* Corendor Airlines
* EasyJet
* Eurowings
* Klm Cityhopper
* Lufthansa
* Swiss
* Turkish Airlines

## Lentotukikohta
Lentotukikohdassa on ilmavalvontarykmentin () esikunta, joka muodostaa Aigeniin sijoitetun helikopterirykmentin kanssa Zeltwegissä esikuntaansa pitävän lentorykmentti 2:n (). Rykmentin vastuulla on Itävallan ilmatilan valvonta.

## Muuta toimintaa
Lentoaseman alueella on myös rahtiliikennettä ja pienlentokone toimintaa. Lentoasemalla ovat AAC (Austrian Aircraft Corporation) (pienlentokonevuokraamo), P & B Helitrade Ges.m.b.H. (lentokoulu) ja Christophorus 12.

Lentoaseman vieressä toimii Osterreichisches Luftfahrtmuseum (ilmailumuseo).

## Lähteet

## Aiheesta muualla

* Lentoaseman kotisivut
Eeva Ahtisaari

**Eeva Irmeli Ahtisaari** (o.s. **Hyvärinen**; s. 18. kesäkuuta 1936 Varkaus) on presidentti Martti Ahtisaaren leski ja filosofian maisteri.

## Ura
Eeva Ahtisaari valmistui ylioppilaaksi vuonna 1956. Hän alkoi opiskella historiaa Helsingin yliopistossa samana vuonna ja valmistui humanististen tieteiden kandidaatiksi vuonna 1962. Hän palasi opintojen pariin vielä myöhemmin ja valmistui filosofian maisteriksi (tuolloin nimellä kandidaatti) vuonna 1989. Vuonna 2004 Joensuun yliopisto vihki Ahtisaaren kasvatustieteiden kunniatohtoriksi.

Ahtisaari työskenteli 1960-luvulla historianopettajana oppikouluissa eri puolella Suomea. Vuosina 1960–1961 hän opetti Kuopion tyttölyseossa, 1964–1966 Rovaniemen yhteislyseossa ja 1967–1968 Tapiolan yhteiskoulussa. Hän toimi myös Kuopion kesäyliopiston kansliapäällikkönä 1961–1962, Helsingin yliopiston harjoittelijana 1962–1964, Lapin kesäyliopiston sihteerinä 1964–1966 ja Espoon kaupungin kotiseutusihteerinä 1968–1975. Vuodet 1971–1974 Ahtisaari oli Suomen Kotiseutuliiton valtuuskunnan jäsen.

Martti Ahtisaaren toimiessa Namibian suurlähettiläänä ja YK-tehtävissä, myös Eeva Ahtisaari vietti pitkiä ajanjaksoja Namibiassa. Hänelle myönnettiin miehensä kanssa Namibian kunniakansalaisuus vuonna 1992.

Vuosina 1990–1993 Ahtisaari toimi historioitsijana eduskunnan rahoittamassa entisiä kansanedustajia koskeneessa tutkimuksessa.

## Yksityiselämä
Eeva Hyvärinen ja Martti Ahtisaari menivät naimisiin vuonna 1968. Ahtisaarilla on poika Marko Ahtisaari (s. 1969).

Ahtisaarella todettiin maaliskuussa 2020 koronavirustartunta, jonka hän sai mahdollisesti naisten päivän konsertissa.

## Tunnustuksia
*Suomen Valkoisen Ruusun suurristi 1994
* Ruotsin Pohjantähden ritarikunnan suurristi 1994
* Tanskan Dannebrogin ritarikunnan suurristi
* Pelastakaa Lapset ry:n kunniapuheenjohtaja 1996
* Kuopion Luonnon Ystäväin Yhdistyksen kunniajäsen 1997
* Mannerheimin Lastensuojeluliiton hopeinen Arvo Ylppö -mitali 1999
* Suomen Kotiseutuliiton kunniajäsen 1999
* Tapaseuran Vuoden käyttäytyjä 2000
* Suomen Unifem-yhdistyksen kunniajäsen 2001
* Joensuun yliopiston kasvatustieteiden kunniatohtori 2004
* Tiedekeskus Heurekan kunniajäsen 2006

## Lähteet

## Kirjallisuutta
* 
* 

## Aiheesta muualla
* 
*
Miinalaiva Ruotsinsalmi

**Miinalaiva Ruotsinsalmi** oli Suomen merivoimissa 1941–1974 ollut miinalaiva, jonka sisaralus oli *[[miinalaiva Riilahti|Riilahti]]*.

## Valmistus
Uusille miinalaivoille, *Ruotsinsalmelle* ja *Riilahdelle*, oli osoitettu rahoitus jo 1937, mutta ne myöhästyivät aiotusta aikataulustaan. Rahat käytettiin Mäkiluodon linnakkeen kasarmeihin. *Ruotsinsalmi* laskettiin lopulta vesille lokakuussa 1940. Palvelukseen alus otettiin 1941.

Alun perin luokan alusten tehtäväksi oli määritelty panssarilaivojen saattoraivaajina toimiminen, joten niiden syväys oli vain 1,5 metriä. *Ruotsinsalmen* aseistuksena oli yksi 75&nbsp;mm, yksi 40&nbsp;mm ja kaksi 20&nbsp;mm tykkiä sekä kolme miinakiskoparia, joita varten oli noin sata miinaa. Sukellusvenetorjuntaan sillä oli vesikuuntelulaitteita ja syvyyspommiheittimiä ja -pudottimia. Aluksella oli riittävästi tehoja raivauskaluston hinaamiseen. Itsensä ja muiden alusten suojaamista varten aluksella oli tehokkaat savugeneraattorit.

## Palvelus

*Ruotsinsalmi* aloitti sisaraluksensa  *Riilahden* kanssa Suomenlahden miinoittamisen 26. kesäkuuta 1941, heti jatkosodan alettua. Sodan aikana se laski 3&nbsp;967 miinaa ja 541 raivausestettä.

Alus oli sodan jälkeen erilaisissa tehtävissä, joista viimeinen oli vuosina 1973–1975 sukeltajien emälaivana. Se soveltuikin tarkoitukseen paremmin kuin aiemmin tehtävään käytetyt sekalaiset alukset. Alus oli kuitenkin auttamattoman yli-ikäinen. Siinä oli 1970-luvulla jo kolmannet pääkoneet, alun perin *[[miinalaiva Riilahti|Riilahteen]]* tarkoitetut varakoneet.

Alus poistettiin palveluksesta 1975. Tämän jälkeen se oli pitkään varastoituna Upinniemessä, suunnitelmana museointi. Varoja tähän ei kuitenkaan lopulta löytynyt, joten se romutettiin 1990-luvun alussa.

## Lähteet
*

### Viitteet
Innocenti

**Nuova Innocenti S.p.A.** oli italialainen, Milanossa toiminut pienten henkilöautojen valmistaja.

Brittiläinen autojätti British Leyland osti Innocentin autotehtaan 1972. Innocenti Mini olikin läheistä sukua englantilaiselle ”serkulleen”. Ennen vuonna 1974 esiteltyä Bertonen piirtämää uutta korimallia Innocentin Minit olivat myös ulkomuodoltaan englantilaisen esikuvansa kopioita. Uuden korimallin myötä autoihin tuli myös uusi japanilaista alkuperää oleva kolmisylinterinen, 990-kuutionen moottori, josta oli saatavissa kolme versiota. Heikkotehoisin olí 27&nbsp;kilowattia kehittänyt dieselmoottori, bensiinikäyttöinen perusversio tuotti puolestaan 38&nbsp;kilowattia ja malliston huipulla oli vielä nimellä Innocenti Turbo de Tomaso -nimellä markkinoitu 53&nbsp;kilowatin turboahdettu moottori. Turbo-version erotti ulkoisesti perusmallista mustista lokasuojien levennyksistä, etuspoilerista sekä etupuskuriin integroiduista sumuvaloista.

Vuonna 1990 De Tomaso myi Innocentin Fiat-konsernille ja Innocenti Minin tuotanto lopetettiin. Italiassa Fiat Elbaa alettiin tällöin myydä Innocentin merkillä. Valmistus jatkui vuoteen 1997 saakka.

## Lähteet

## Aiheesta muualla

* Merkkikerhon sivut
Elektra Records

**Elektra Records** on yhdysvaltalainen vuonna 1951 perustettu Warner Music Groupin omistama levy-yhtiö. Yhtiön perustivat Jac Holzman ja Paul Rickholt. Nykyisin yhtiö toimii Atlantic Records Groupin alaisuudessa. Yhtiö on julkaissut muun muassa Björkin, Metallican, The Curen, The Doorsin, Yngwie Malmsteenin, AC/DC:n, Dream Theaterin, Desperadon ja Queenin levyjä.

Vuonna 2001 Warner julkaisi Elektran 50-vuotisjuhlan kunniaksi levymerkin vähemmän tunnettujen artistien albumeita kaksi kerrallaan joko yhdellä tai kahdella CD-levyllä. Heitä olivat David Blue, Tim Buckley, The Butterfield Blues Band, Judy Collins, The Dillards, Judy Henske, Fred Neil, Phil Ochs, Tom Paxton ja Tom Rush.

## Lähteet

## Aiheesta muualla
* Andy Finneyn ''The Elektra 'Master' Discography''.
Siobhán Donaghy

**Siobhán Donaghy** (s. 14. kesäkuuta 1984 Lontoo) on brittiläinen laulaja-lauluntekijä. Syyskuuhun 2001 asti hän oli Sugababes-popyhtyeen jäsen, minkä jälkeen hänet korvattiin uudella jäsenellä Heidi Rangella. Lähdettyään Sugababesista Donaghy on julkaissut kolme singleä ja albumin. Hän asuu Middlesexissä perheensä ja sisarustensa kanssa.

## Lähtö Sugababesista

Donaghy oli ennen lähtöään muiden Sugababes-yhtyeen jäsenten, Mutya Buenan ja Keisha Buchananin kanssa kiertänyt yli vuoden promootio- ja konserttikiertueella maailmalla, ja kiertueen aikana hänestä tuli yhä tyytymättömämpi asemaansa yhtyeessä. Donaghysta tuntui, että hänen yhtyetoverinsa ja managerinsa ohjasivat häntä suuntaan, johon hän ei halunnut urallaan mennä. Donaghy ei myöskään tullut toimeen Keisha Buchananin kanssa ja masentui. Donaghy on kuitenkin kiistänyt huhut, joiden mukaan hän olisi kesken promootiokiertueen Japanin-osuuden poistunut haastattelusta naistenhuoneeseen ja lähtenytkin mitään sanomatta takaisin Englantiin. Donaghy on yhä Mutya Buenan ystävä.

## ''Revolution in Me''

Maaliskuussa 2003 Siobhán Donaghy julkaisi ensimmäisen singlensä soolourallaan. "Nothing But Song" ja "Overrated"-singlet jäivät kuitenkin melko vähälle huomiolle, kuten myös Donaghyn sooloalbumi *Revolution in Me*, jonka paras listasijoitus oli Britanniassa 117. Heikon menestyksen syytettiin johtuneen vähäisestä markkinoinnista

Donaghy julkaisi singlensä "Nothing But Song" nimellä "Shanghai Nobody", koska ei halunnut tulla muistetuksi ainoastaan "tyttönä joka jätti Sugababesin". 

## Tulevaisuus

Tammikuun alussa 2007 Donaghy julkaisi uuden singlensä "Don't Give Up". Single oli esimakua hänen toiselta studioalbumiltaan *Ghosts*, joka oli tarkoitus julkaista 5. helmikuuta 2007.
Albumin julkaisua siirrettiin loppukesään.

## Diskografia
### Albumit

**One Touch* (2000 - Sugababesin ensimmäinen albumi - UK #26)
**Revolution in Me* (2003 - UK #117)
**Ghosts* (2007 - UK #?)

### Singlet

**Overload* (2000 - Sugababesin ensimmäinen single - UK #6)
**New Year* (2000 - Sugababesin toinen single - UK #12)
**Run for Cover* (2001 - Sugababesin kolmas single - UK #13)
**Soul Sound* (2001 - Sugababesin neljäs single - UK #30)
**Nothing But Song* (2003 - vain vinyylinä)
**Overrated* (2003 - UK #19)
**Twist of Fate* (2003 - UK #52)
**Ghosts* (2006 - vain vinyylinä)
**Don't Give Up* (2007 - julkaistiin tammikuussa)
**So You Say* (2007 UK #76)

## Aiheesta muualla
*Viralliset internetsivut 
*
*
John Smyth

**John Smyth** (1570 – n. 28. elokuuta 1612) oli varhainen englantilainen baptistisaarnaaja ja uskonnonvapauden puolustaja. Monet historioitsijat katsovat hänen olleen nykyaikaisen baptistisen liikkeen perustaja.

## Baptistiliikkeen perustajana
Smyth vihittiin anglikaanisen kirkon papiksi vuonna 1594. Pian tämän jälkeen hän erosi Englannin kirkosta ja ryhtyi separatistiksi. Vuonna 1609 hän alkoi erään hollantilaisen ryhmän kanssa kannattamaan uskovien kastetta lapsikasteen sijasta. Yhdessä he muodostivat erään ensimmäisistä baptistiseurakunnista.

## Opilliset näkemykset
Alussa Smythin näkemykset olivat melko yhteneviä anglikaanisen kirkon näkemysten kanssa, mutta ajan kuluessa hänen näkemyksensä alkoivat erkaantua niistä. Ensinnäkin hän hylkäsi kaiken liturgian, ja katsoi todellisen jumalanpalveluksen tulevan kirjasta lukemisen sijaan sydämestä. Rukouksen, laulun ja saarnojen tuli olla täysin spontaaneja. Hän jopa kielsi Raamatun lukemisen palveluksissa koska hän katsoi englanninkielisten käännösten olevan vähempiarvoisia kuin suora sana Jumalalta. Toiseksi Smyth esitteli seurakunnan johtotavan, jossa johdossa ovat pastori ja diakoni. Uskovien kasteen kannattaminen sai aikaan sen, että ensimmäiset baptistit, jotka oli kastettu lapsina, katsoivat tarvitsevansa uuden kasteen. Koska kukaan ei suorittanut tällaisia kasteita, Smyth kastoi itsensä ja sen jälkeen alkoi kastaa muita.

## Irtaantuminen baptismista ja liittyminen mennoniittakirkkoon
Ennen kuolemaansa Smyth irtaantui baptistisista näkemyksistään ja yritti saada baptisteja mukaan mennoniittakirkkoon. Hän kuoli ennen kuin tämä tapahtui, mutta suurin osa hänen seurakunnastaan liittyi myöhemmin mennoniittoihin. Tämä sai aikaan eron Smythin ja Thomas Helwysin johtamien ryhmien välille.
Hieho

**Hieho** on sukukypsä, poikimaton nuori naaraspuolinen nauta. Hiehoiksi lasketaan yleensä yli kahdeksan kuukauden ikäiset, poikimattomat naarasnaudat. Tällaiset voidaan pitää jo parteen kytkettynä, alle puolen vuoden ikäisten nautojen (vasikoiden) kytkeminen päästään kiinni on Suomessa kielletty lailla. Pihattonavetoissa, joita suurin osa uusista navetoista on, kaikki eläimet kulkevat vapaana.

Hieho muuttuu lehmäksi poikimisen (vasikoinnin) yhteydessä, jolloin sillä on ikää yleensä noin 24–25 kuukautta. Joillakin lihanautaroduilla ikä on korkeampi. Joissain maissa hiehoksi lasketaan myös kerran poikinut lehmä eli ensikko, ja eläintä aletaan kutsua lehmäksi vasta toisen poikimisen jälkeen.

## Aiheesta muualla
Thomas Helwys

**Thomas Helwys** (n. 1550 – n. 1616) oli eräs baptistiliikkeen perustajista. 1600-luvun alussa Helwys muotoili baptisteille keskeisen vaatimuksen: että kirkon ja valtion tulee olla erotettuina, jotta kansalaisilla on vapaus valita uskontonsa omantuntonsa mukaan. Näin hän oli uskonnonvapauden kannattaja aikana, jolloin mielipide oli vaarallinen. Hän kuoli vankilassa Jaakko I:n toimeenpanemissa protestanttien vainoissa.
Braun (yritys)

**Braun**  on vuonna 1921 Max Braunin Frankfurtiin perustama saksalainen yhtiö. Vuosina 1984–2005 Braun oli Gilletten omistama. Vuonna 2005 Procter & Gamble osti Gilletten, ja nyt Braun on sen omistuksessa.

## Tuotteet

Braun tekee nykyään:
* partakoneita, partatrimmereitä ja hiustenleikkuuseen tarkoitettuja koneita ("kotiparturi")
* naisten ihokarvanpoistolaitteita, epilaattoreita ja ladyshavereita
* hiusten huolto- ja -muotoilulaitteita (hiustenkuivaimia, suoristimia, kihartimia ym. muotoilijoita)
* kahvikoneita, leivänpaahtimia, pikasekoittimia ym. pienkeittiökoneita
* kelloja ja laskimia
* terveyteen liittyviä laitteita, kuten kuumemittareita ja  verenpainemittareita
Karsina

**Karsina** on suomen kielen murteissa perinteisesti voinut tarkoittaa kolmea eri asiaa.  Yleiskielessä se on navetassa tai tallissa oleva aitaus eläimille. Perinteisessä karjalaisessa ja savolaisessa tuvassa se on ollut naisten ja lasten puoli eli uunin ja päätyseinän välinen osa. Paikoitellen Kaakkois-Suomessa karsinaksi sanotaan myös vilja-aitan laaria eli hinkaloa.

## Karsina kotieläintaloudessa

Suomen yleiskielessä karsina tarkoittaa navetassa, sikalassa, lampolassa tai tallissa olevaa aitausta, jossa pidetään nautoja, sikoja tai lampaita. Myös hevosia pidetään karsinoissa. Eri eläinlajeille karsinat ovat erilaisia. Ryhmäkarsinassa on useita eläimiä yhdessä. Eri lajeja ei kuitenkaan laiteta samaan karsinaan. Hevosia pidetään yksittäiskarsinoissa, ellei niillä ole erillistä pihattoa, toisin sanoen hallia, josta pääsee vapaasti kulkemaan tarhaan ja takaisin.

Karsinoihin kuuluu eläinten syöttöpaikka ja nykyaikaisissa rakennuksissa karsinoissa on myös vesiautomaatit, joista eläimet voivat vapaasti juoda. Karsinoissa pidetään yleensä kuivikkeita pohjalla. Kuivikkeena saatetaan nykyään käyttää esimerkiksi olkia, sahan- tai kutterinpurua, sanomalehtipaperia tai kumirouhetta. Eri eläimillä parhaiten soveltuvan kuivikkeen ominaisuudet voivat vaihdella. 

Karsinat tehtiin ennen riu'usta ja seipäistä tai laudasta, mutta esimerkiksi sikojen karsinat ovat olleet jo kauan teräsputkesta ja betonista koottuja. Karsinoita voi ostaa myös valmiina pakettina. Hevosille niitä on saatavina liukuovilla puoliovilla, kalteroiduilla puoliovilla tai englantilaistyyppisinä ulkokarsinoina, jolloin hevonen saa päänsä suoraan ulos korkeussuunnassa kahdessa osassa olevasta ovesta.  

Hevosen karsinaa ei pidä sekoittaa pilttuuseen. Karsinassa hevonen pystyy kääntymään, käymään makuulle kuivikkeille ja piehtaroimaan. Pilttuussa hevonen on sidottuna seinään, eikä se pääse kääntymään, eikä välttämättä edes käymään makuulle. Pilttuussa hevosen pitäminen ei ole nykyisten asetusten mukaisesti suositeltavaa, eikä edes sallittua mikäli se tapahtuu kokopäiväisesti.
Isoftaalihappo

**Isoftaalihappo** on aromaattinen dikarboksyylihappo, joka on huoneenlämmössä (20 °C) olomuodoltaan väritöntä kiteistä jauhetta. Sen kemiallinen kaava on C8H6O4 ja rakennekaava C6H4(COOH)2. Isoftaalihaposta käytetään myös nimityksiä *meta-ftaalihappo*, *m-ftaalihappo* ja *1,3-bentseenidikarboksyylihappo*. 

Isoftaalihapon moolimassa on 166,1 g/mol, sulamispiste 345–348 °C, tiheys 1,54 g/cm3, itsesyttymislämpötila > 650 °C ja CAS-numero 121-91-5. Isoftaalihappo ei liukene kylmään veteen, mutta huonosti kiehuvaan veteen.

## Valmistus ja käyttö
Isoftaalihappoa valmistetaan hapettamalla m-ksyleeniä hapen avulla ja toisinaan kohapettimena käytetään asetaldehydiä ja liuottimena etikkahappoa. Katalyytteinä m-ksyleenin hapetukselle käytetään tyypillisesti koboltti-mangaani-bromi-katalyyttiä. Yhdiste puhdistetaan kiteyttämällä. Isoftaalihappoa käytetään korkeita lämpötiloja kestävien polyestereiden, hartsien ja muiden tyydyttymättömien polymeerien valmistamiseen. Siitä valmistetaan myös muovien pehmentimiä, mutta ne ovat kalliimpia kuin ftaali- tai tereftaalihaposta valmistetut.  

## Ympäristö- ja terveysvaikutukset

Lyhytaikainen altistuminen isoftaalihapolle ärsyttää lievästi ihoa.

## Katso myös
Isoftaalihapon (meta-ftaalihappo, 1,3-bentseenidikarboksyylihappo) isomeerisia muotoja ovat:
* ftaalihappo eli orto-ftaalihappo eli 1,2-bentseenidikarboksyylihappo
* tereftaalihappo eli para-ftaalihappo eli 1,4-bentseenidikarboksyylihappo

## Lähteet

## Aiheesta muualla
*
*Inchem: Isophthalic acid CAS N°: 121-91-5   (pdf)
*PubChem: Isophthalate 
*ChemBlink: Isophthalic acid
Greg Graffin

**Gregory Walter Graffin** (s. 6. marraskuuta 1964 Madison, Wisconsin), joka tunnetaan myös nimellä **Greg Graffin**, on yhdysvaltalainen muusikko ja professori. Hänet tunnetaan punk rock -yhtye Bad Religionin solistina sekä perustajajäsenenä.

## Bad Religion
Vuonna 1979, 14 vuoden ikäisinä, Greg Graffin perusti Bad Religionin muutaman lukioaikaisen luokkatoverinsa kanssa. Yhtye perustettiin eteläisessä Kaliforniassa, San Fernando Valleyssä. Tehtyään jonkin aikaa nimeä itselleen Los Angelesin punk-scenessä sekä julkaistuaan kolme EP:tä ja kaksi täyspitkää albumia yhtye hajosi vuonna 1984. Yhtye kasattiin uudelleen vuonna 1987 *[[How Could Hell Be Any Worse?]]* -albumin aikaisella kokoonpanolla. Uutena jäsenenä tässä vaiheessa yhtyeeseen oli liittynyt entinen Circle Jerksin kitaristi Greg Hetson. Yhtye julkaisi seuraavana vuonna laajalti arvostetun comeback-albuminsa *[[Suffer]]*. Yhtye on vuoden 1988 jälkeen levyttänyt ja keikkaillut tauotta näihin päiviin asti. Bad Religion tunnetaan poliittisesti kantaa ottavista lyriikoistaan sekä tunnusomaisista harmonioista ja melodioista.

Graffin sekä yhtyeen kitaristi Brett Gurewitz ovat tällä hetkellä yhtyeen pääasialliset laulujen sanoittajat. 1990-luvun loppupuolella Graffin vastasi kolmen albumin osalta kappaleiden kirjoittamisesta yksinään, Gurewitzin erkaannuttua yhtyeestä väliaikaisesti. Greg Graffin nauhoitti ensimmäisen sooloalbuminsa vuonna 1997. Albumi "American Lesion" sisälsi pehmeämpää ja enemmän popmusiikkiin orientoitunutta materiaalia. Julkaistuaan 1990-luvulla viisi albumia monikansalliselle levy-yhtiölle, Atlantic Recordsille, Bad Religion palasi Epitaphille. Näihin aikoihin myös Gurewitz palasi yhtyeen jäsenistöön. Graffinin seuraavasta sooloalbumi nimeltään *[[Cold as the Clay]]* julkaistiin vuonna 2006*.* Uudella albumillaan Graffin esittää vanhoja amerikkalaisia folk-lauluja taustayhtyeen säestämänä. Albumin tuotti Brett Gurewitz ja sen julkaisijana toimi Epitaph Recordsin vuonna 1999 perustettu sisarlevy-yhtiö ANTI-Records. Albumi julkaistiin 10. heinäkuuta 2006.

## Akateeminen ura
Graffin on opiskellut geologiaa Kalifornian yliopistossa, Los Angelesissa (UCLA). Hän suoritti maisterin tutkinnon geologiasta UCLA:ssa ja filosofian tohtorin tutkinnon  (Ph.D.) eläintieteestä Cornellin yliopistossa evoluutiobiologian laitoksella. Bad Religionin virallisilla nettisivuilla ja Cornellin yliopiston sivuilla olleen videopätkän mukaan Graffinin päättötyö olisikin kuitenkin ollut eläintieteen alaan kuuluva tutkimus. Graffinin päättötyön nimi oli "Monism, Atheism and the Naturalist Worldview: Perspectives from Evolutionary Biology".

Tällä hetkellä Greg Graffin asuu Los Angelesissa, Kaliforniassa. Bad Religioniin liittyvän toiminnan lisäksi hän on luennoinut Kalifornian ja Cornellin yliopistoissa. Hänen kirjallinen tuotantonsa käsittää neljä julkaistua teosta, joista yksi on suomennettu.

## Soolotuotanto
* *[[American Lesion]]* (1997)
* *[[Cold as the Clay]]* (2006)
* *[[Millport]]* (2017)

## Suomennettu teos
* 

## Lähteet

## Aiheesta muualla

* Bad Religion (Bad Religionin virallinen sivu)
* BAD RELIGION NET  
* Greg Graffinin lyriikoita
Kristus-monogrammi

**Kristuksen monogrammi,** **Kristus-monogrammi** tai **kristogrammi** on nimen "Jeesus Kristus" kirjaimista laadittu lyhennetty muoto, jota käytetään kristillisenä symbolina. 

## Kristogrammeja

### IKTYS
Iktys on jo alkukristillinen symboli. Sen juuret ovat kreikankielisessä sanassa ἰχθύς (*ikhthýs*), joka tarkoittaa kalaa. Sana on akronyymi uskontunnustuksesta, joka kuuluu: ”Jeesus Kristus Jumalan Poika Pelastaja”. Kirjaimet voivat muodostaa kuvion kalasta tai olla kalasymbolin sisällä. 

### Khi Rho
Vanhimpiin monogrammeihin kuuluu Kristuksen nimen kreikkalaisista kirjaimien k ja r eli khi (χ) ja rho (ρ) yhdistelmä ☧. Keskiajalla siitä tuli ylösnousseen Kristuksen symboli. Kristus-monogrammi XP liitetään kristillisessä taiteessa usein aiheeseen Jeesuksesta Jumalan karitsana. Kristus kuvataan kantamassa monogrammia eräänlaisena roomalaisena sotalippuna (*[[labarum]]*).

Keisari Konstantinus Suuren on kerrottu ottaneen symbolin ☧ käyttöön Mulviuksen sillan taistelussa vuonna 312. Kristitty historioitsija Lactantius (noin 250–320) kertoo tarinan, jonka mukaan ennen taistelua Konstantinus sai Jumalalta unessa kehotuksen maalata Jumalan merkki eli Kristus-monogrammi XP jokaisen sotilaan kilpeen. Lactantiuksen teksti on säilynyt vain yhtenä 1000-luvun alkuun sijoittuvana käsikirjoituskopina, jossa kohta kuuluu:*Unessa häntä kehotettiin ottamaan huomioon Jumalan taivaallinen tunnus ja ryhtymään sitten taisteluun. Hän teki työtä käskettyä, ja käännetyllä x-kirjaimella, jonka ylin huippu oli varustettu kaarella, merkitsi kilpiin Kristuksen*.

### INRI
I.N.R.I.  on muodostettu sanojen *Iesus Nazarenus, Rex Iudaeorum* alkukirjaimista.  Teksti on Jeesuksen ristissä oleva kirjoitus *(titulus crucis)* latinankielisessä muodossa.  Suomeksi käännettynä se kuuluu: ”Jeesus Nasaretilainen, juutalaisten kuningas”.

### IHS
Keskiajan läntisen Euroopan latinankielisessä maailmassa yleisimmäksi kristogrammiksi kehittyi "IHS" tai "IHC". Se sisältää Jeesuksen kreikkalaisen nimen kolme alkukirjainta ΙΗΣ (iota-eta-sigma). Latinaksi IHS merkitsee *Iesus Hominum Salvator* eli 'Jeesus, ihmisten pelastaja'. 

## Katso myös

* In hoc signo vinces
* Jeesuksen pyhä nimi

## Lähteet

* 
*

### Viitteet
Parsi

**Parsi** on naudan makuupaikka. Kussakin parressa on vain yksi nauta ja parsi voi olla rajattu viereisestä parresta puu- tai putkiesteellä. Parsinavetassa parret ovat yleensä rivissä ja eläinten syöttöpöytä on parsirivin edessä. 

Hevosten parsista käytetään nimeä **pilttuu**, ja ne ovat käytävän puolelta avonaisia. Nykyään pilttuuksi usein kutsutaan myös karsinamallista ns. "boksia". Varsinaisessa pilttuussa hevonen kytketään joko riimulla tai kaulapannalla. Suomessa eläinsuojelusäädösten mukaan hevosten pitämistä pilttuussa tulisi välttää. Vanhanaikaisia pilttuita onkin käytössä yhä harvemmissa talleissa, ja suurin osa hevosista asuu yksittäiskarsinoissa.

## Katso myös

* Parsinavetta
* Pihattonavetta
* Navetta
Anabarin kansallinen ulus

**Anabarin kansallinen (dolgaanien ja evenkien) ulus**, tai **Anabarin kansallinen piiri** (, ), on kunnallinen itsehallintoalue Sahan tasavallan luoteisimmassa osassa Laptevinmeren rannikolla Venäjällä. Anabarin piiri sijaitsee Anabar-joen alajuoksun ympärillä, ja sen aleeseen kuuluu myös muutama saari Laptevinmerestä. Anabarin kansallinen piiri rajoittuu lännessä Krasnojarskin aluepiirin Taimyrin piiriin, etelässä Olenjokin kansalliseen piiriin, idässä Bulunin ulusiin ja pohjoisessa Laptevinmereen. Piirin pinta-ala on 55 600 km² ja vuonna 1995 sen asukasluku oli 4 000. 

## Kunnat ja asutuskeskukset

Anabarin kansallisen piirin hallinnollinen keskus on Saskylahin kylä. 

Piirissä on kaksi maalaiskuntaa (naslegia). Saskylahin naslegiin kuuluvat Saskylahin ja Ebeljahin kylät. Jurjung-Hajan naslegiin kuuluu vain keskuskylä Jurjung-Haja.

## Väestö

Vuonna 1989 ulusin (piirin) asukasluku oli noin 4&nbsp;000 ja väestöstä oli jakuutteja 37 prosenttia, venäläisiä 27,8 prosenttia, evenkejä 9,4 prosenttia, evenejä 2,4 prosenttia, jukagiirejä 0,2 prosenttia, tšuktšeja 0,1 prosenttia ja muita 23,1 prosenttia. Noin tuhannen asukkaan Jurjung-Haja onkin ainoa dolgaanien asutuskeskittymä Sahassa. 

Vuonna 2010 piirissä oli 3523 asukasta. Näistä vähemmistökansallisuuksiin kuuluvia dolgaaneita oli 1186, evenkejä 548, evenejä 332, jukagiirejä 6 ja tofalareja 2 henkeä.

Alueella harjoitetaan perinteisesti poronhoitoa, kalastusta ja turkiseläinten metsästystä. Nykytaloudessa timantinlouhinnalla on merkittävä osuus.

## Lähteet

## Aiheesta muualla
* Анабарский национальный (Долгано-эвенкийский) улус (район) Piiri Sahan tasavallan portaalissa
*Anabarin ulusin kartta
Billy Liddell

**Billy Liddell** (10. tammikuuta 1922 Skotlanti – 3. heinäkuuta 2001) oli skotlantilainen jalkapalloilija. Hänen pelipaikkansa oli vasen hyökkääjä ja hän teki Liverpoolille 537:ssä ottelussa 229 maalia. Liverpoolissa hän pelasi kausina 1946-1960. Sinä aikana hän voitti 8 maalikuninkuutta ja yhden liigamestaruuden. Liverpool sai lempinimekseen "Liddelpool", koska hän oli sinä aikana Liverpoolin sielu. Hänen oma lempinimensä on "Mr Liverpool". Liddell on pelannut myös Lochgelly Violetseissa. 
                         
## Lähteet
Juditin kirja

**Juditin kirja** () on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.

Kirjassa kerrotaan, kuinka juutalainen leski Judit pelastaa kansansa, jonka vihollisarmeija yritti tuhota päällikkönsä Holoferneen johdolla. Rukoiltuaan Judit lähti neuvottelemaan Holoferneen kanssa, mutta samalla hän houkutteli tämän juomaan niin paljon viiniä, että tämä menetti tajuntansa, jolloin Judit onnistui katkaisemaan tämän kaulan.

## Tausta

Kirja on todennäköisesti kirjoitettu 100-luvulla eaa. Se kehottaa juutalaisia pitäytymään Mooseksen lain noudattamisessa. Kirjan alkuperäinen kieli on joko heprea tai muinaiskreikka.

Monet tutkijat pitävät kirjaa nykyään epäluotettavana historiankuvauksena, koska sen katsotaan sisältävän useita anakronismeja. Nebukadnessar mainitaan Assyrian kuninkaana, joka olisi hallinnut sen jälkeen, kun juutalaiset olivat palanneet Babylonin vankeudesta, vaikka todellisuudessa Nebukadnessar oli juuri se Babylonian kuningas, joka pakotti juutalaiset muuttamaan. Todennäköisesti sen kirjoittamiseen on osaltaan antanut aiheen seleukidien hallinto ja sen lopettanut makkabilaiskapina vähän ennen kirjan kirjoittamista.

## Merkitys ja vaikutus

Vaikka Juditin kirja on epähistoriallinen, sitä voidaan pitää historiallisena romaanina. Martti Luther ei pitänyt sitä Raamatun kaanoniin kuuluvana, mutta kylläkin ”hengellisenä, pyhänä satuna”, ja arveli, että sen kirjoittaja oli tarkoituksella sijoittanut tarinaan aika- ja nimivirheitä, jotta lukija ymmärtäisi sen sellaiseksi. Hänen mukaansa Judit, jonka nimikin tarkoittaa juutalaista naista, merkitsee vertaus­kuvallisesti koko juutalais­kansaa. Lisäksi hän piti sitä Viisauden kirjan ajatuksia havainnollistavana näytelmäsovelluksena.

Judit ja Holofernes ovat olleet suosittu aihe kuvataiteissa ja myös kirjallisuudessa. Tarinaan viittaa myös isä Hieronymus Zachris Topeliuksen romaanissa *[[Välskärin kertomuksia]]* yrittäessään saada Regina von Emmeritziä murhaamaan Kustaa II Aadolfin.

## Lähteet

## Kirjallisuutta

* 

## Aiheesta muualla

* Juditin kirja &ndash; apokryfikirjojen käännöskomitean käännösehdotus 2003
* Finbible Apokryfikirjat 1642, 1776 ja 1938 erikseen ja rinnakkain sekä suomalaiset Raamatunkäännökset 1933/38, 1776, 1642 ja Se Wsi Testamentti 1548 ja Vanha Testamentti 1552, niiltä osin kuin se on käännetty.
* Catholic Encyclopedia: Book of Judith
Ugolino della Gherardesca

**Ugolino della Gherardesca**, (noin 1220 – 1289) oli italialainen aatelismies ja laivaston komentaja. Hän oli mahtavan Gherardescan suvun päämies ja Pisan ghibelliinien johtohahmoja. Parhaiten Kreivi Ugolino tunnetaan Danten kuvitteellisesta kuvauksesta *Jumalaisessa näytelmässä*. Tarinan mukaan hänet vangittiin poikiensa ja pojanpoikiensa kanssa syytettynä maanpetoksesta, kanssarikollisensa kavaltamana. Heitä pidettiin vangittuina yhdeksän kuukautta, ja he nääntyivät nälkään vankeudessa. Danten kirjaaman tarinan mukaan Ugolino söi poikiensa lihaa. Tutkijat ovat kyseenalaistaneet kertomuksen muun muassa sillä perusteella, että vankilaan joutuessaan kreivi oli yli 70-vuotias ja huonohampainen.

## Lähteet

## Aiheesta muualla
Matkapassi

***Matkapassi*** oli brittiläinen matkailuun keskittyvä televisiosarja. Sen inspiraation lähteenä olivat Lonely Planet -matkaoppaat. Sitä tehtiin vuosina 1994–2016 tunnin mittaisina jaksoina. 

Joka jaksossa on oma matkailija, joista tunnetuimpia ovat Ian Wright, Justine Shapiro, Holly Morris ja Megan McCormick. Sen lisäksi välillä on erikoisjaksoja, jotka keskittyvät muun muassa maailman parhaisiin ruokiin, festivaaleihin, rantoihin ym. Suomessa sarjaa on esittänyt Yleisradio eli Yle TV2.

## Aiheesta muualla
*Matkapassin viralliset sivut 
*
Edu Kettunen (albumi)

__NOTOC__
**Edu Kettunen** on Edu Kettusen esikoisalbumi, joka julkaistiin vuonna 1984 levymerkillä Finnlevy. 

Kettunen on säveltänyt ja sanoittanut albumin kappaleet, ja hänet on mainittu tekijätiedoissa nimellä Erkka Kettunen.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 

## Lähteet
* C-kasetti DIGMC 28

## Aiheesta muualla
* ''Edu Kettunen'' discogs.com -sivustolla
Guido Cavalcanti

**Guido Cavalcanti** (noin 1255 Firenze – 1300 Firenze) oli italialainen runoilija, joka oli Danten ystävä ja esikuva. Hän syntyi Firenzessä ja oli guelfi Cavalcante de Cavalcantin poika. Toisin kuin Dante, Guido Cavalcante oli ateisti. Hänen runoutensa tutkii rakkauden filosofiaa. Cavaldanti oli yksi Toscanassa alkaneen *dolce stil novo* ('ihana uusi tyyli') -suuntauksen johtohahmoista. Suuntaus oli tärkeä sekä maailmankirjallisuuden että italian kirjakielen kehittymiselle. 

Cavalcanti oli Danten läheinen ystävä, jolle Dante omisti teoksensa *Vita nuova*. Hän oli myös Danten ohella uuden firenzeläisen koulun etevin runoilija. Cavalcanti otti niin innokkaasti osaa erääseen sisäiseen sotaan, että hänet ajettiin joksikin aikaa maanpakoon epäterveelliseen Sarzanaan, missä hän sai sen vaarallisen kuumetaudin, joka sittemmin koitui hänen kuolemakseen. Hänen sonettinsa, balladinsa ja canzonensa ovat parhaasta päästä syväaatteisia ja tuntehikkaan hienoja. Cavalcanti on kirjoittanut rakkauden luonteesta filosofisen ja perin kaavamaisesti järkeilevän canzonen nimeltä *Donna mi priega*. Se on kovin himmeä ja on antanut aihetta monenlaisiin tulkintoihin. Aikalaistensa keskuudessa Cavalcanti kävi epikurolaisesta, mikä tiesi ateistia.

## Lähteet
* Classical Medieval Criticism. Guido Cavalcanti,  Enotes.com

### Viitteet
Ciudad Lineal

**Ciudad Lineal** on yksi Espanjan pääkaupungin Madridin hallinnollisista alueista. Se sijaitsee kaupungin keskiosassa ja on jaettu Ventasin, Pueblo Nuevon, Quintanan, Concepciónin, San Pascualin, San Juan Bautistan, Colinan, Atalayan ja Costillaresin kaupunginosiin. Ciudad Linealin pinta-ala on 11,4 neliökilometriä ja asukasluku 231&nbsp;029 (2005).

Ciudad Lineal on tunnettu latinosiirtolaisten alueena. Nimi Ciudad Lineal () viittaa alueen muotoon ja arkkitehti Arturo Sorian kehittämään kaupunkisuunnittelumalliin.

## Aiheesta muualla

* Ciudad Linealin alueen esittely Madridin kaupungin sivustolla
Bytantain evenien kansallinen ulus

**Bytantain evenien kansallinen ulus** tai *kansallinen piiri* (, ) on paikallinen itsehallintoalue Sahan tasavallan keskiosassa Venäjällä. Se rajoittuu pohjoisessa Bulunin ulusiin, idässä Verhojanskin piiriin ja Kobjain ulusiin ja lännessä Žiganskin kansalliseen piiriin. Piirissä oli vuonna 2002 vain noin 2&nbsp;761 asukasta, joista 44 % kuului vähemmistökansallisuuksiin, lähinnä eveneihin. Väestö saa elantonsa poronhoidosta, kalastuksesta ja turkiskaupasta.

Piirin (ulusin) hallinnollinen keskus on Batagai-Alyta. Ulusissa on kolme kuntaa eli naslegia ja näissä neljä kylää (suluissa):

*Ala-Bytantai (Kustur, Aly)
*Tjusegir (Batagai-Alyta) 
*Ylä-Bytantai (Džargalah) 

## Lähteet

## Aiheesta muualla
*
*Piirin kartta
Gaius Maecenas

**Gaius Cilnius Maecenas** (n. 70 eaa. – 8 jaa.) oli keisari Augustuksen uskottu ja poliittinen neuvonantaja. Hän oli aikansa runoilijoiden merkittävä tukija, ja taiteensuosijaa tarkoittava sana mesenaatti on johdettu hänen nimestään.

Maecenas omisti vaikuttavan huvilan Tivolissa Rooman lähellä. Siitä on jäljellä auditorio. Osa Maecenaan omaisuudesta oli perintöä vanhalta suvulta, jonka hän väitti johtavan juurensa aina etruskeihin asti. Maecenaan valta tuli kuitenkin lähinnä läheisestä ystävyydestä keisarin kanssa.

Maecenaan tukemia kirjailijoita olivat muun muassa Vergilius ja Horatius.

## Lähteet
Erkki Arni

**Erkki Arni** (5. maaliskuuta 1924 Wien, Itävalta – 27. joulukuuta 2002 Lontoo, Iso-Britannia) oli suomalainen toimittaja ja suomentaja. Hän työskenteli Lontoossa Yleisradion ja Helsingin Sanomien kirjeenvaihtajana. Hän toimi aktiivisesti suomalaisen oopperan ja nykymusiikin lähettiläänä, kirjoitti esittelyjä konserttilehtisiin ja levynkansiin, muun muassa Joonas Kokkosesta, ja käänsi Aulis Sallisen Ratsumies-oopperan libreton englanniksi. 

## Teokset
* 
* 
* *Tervetuloa oopperaan*. WSOY 1996

## Toimitustöitä
* *Ilmameren valtiaat : kirja lentokoneista* ; toim. E. Arni ja L. Louhija. Otava 1949
* *100 vuotta - 100 years of the Finnish seamen's mission in London* ; toimitus Erkki Arni ym., julkaisija The Finnish Seamen's Mission in London. Finnish Church Guild and Trust - Enso Marketing, Lontoo 1982
* *Viitteitä viejille Isossa-Britanniassa* : julkaisutoimikunta Aarne T. Hildén, Kauno Viinikka, Erkki Arni. Lontoon suomalainen kauppakilta, Lontoo 1985

## Suomennoksia
* Torsten Scheutz : *Lennä etelään Kid!*. Lehtiyhtymä, Helsinki 1946 (alkuteos *Flyg söderut Kid*)
* Frances Hodgson Burnett : *Pikku lordi*. Nide, Hämeenlinna 1947  (alkuteos *Little lord Fauntleroy*)
* C. S. Forester : *Saarronmurtaja* : romaani. Otava 1950 (alkuteos *The Captain from Conneticut*)
* C. S. Forester : *Upseerikokelas Hornblower* : romaani. Otava 1952 (alkuteos *Mr. Midshipman Hornblower*)
* Winston Churchill : *Nuoruuteni* ; englanninkielisestä alkuteoksesta *My early life* suom. Erkki Arni. Otava 1954
* C. S. Forester : *Kultaa Kreetalta : Kertomuksia sodasta merellä*. Sanoma, Helsinki 1971 (alkuteos *Gold from Crete*)

## Lähteet
Sandra Glover

**Sandra Glover** (o.s. **Cummings**, s. 30. joulukuuta 1968, Palestine, Teksas) on yhdysvaltalainen pikajuoksija, joka kilpailee pääasiassa 400 metrin aitajuoksussa.

Glover on valmistunut Houstonin yliopistosta. Hän voitti maansa mestaruuden 400 metrin aidoissa 1999. Samana vuonna hän sijoittui Sevillan MM-kisoissa viidenneksi ajalla 53,65 ja GP-finaalissa kolmanneksi. Hän karsiutui Sydneyn olympialaisissa 2000 välierissä. Seuraavana vuonna hän oli Edmontonin MM-kisoissa kahdeksas ja GP-finaalissa kolmas. 2002 hän sijoittui yleisurheilun maailmancupissa toiseksi ja voitti maansa mestaruuden.

Glover voitti ensimmäisen arvokisamitalinsa Pariisin MM-kisoissa 2003, joissa hän juoksi toiseksi ajalla 53,65. Kauden lopussa hän voitti  samalla ajalla. Hän voitti  myös seuraavana vuonna. Helsingin MM-kisoissa 2005 Glover juoksi oman ennätyksensä 53,32 ja voitti MM-pronssia. Kauden lopussa  hän oli kolmas. Hän sijoittui seuraavana vuonna  kuudenneksi.

Gloveria valmentaa hänen miehensä Don Glover.

## Ennätykset
* 200 metrin juoksu: 23,73 (2000)
* 400 metrin juoksu: 55,82 (1998)
* 100 metrin aitajuoksu: 13,79 (1991)
* 400 metrin aitajuoksu: 53,32 (2005)

## Lähteet
*
Mecano

**Mecano** oli madridilainen popyhtye, joka oli aktiivinen vuosina 1981–1993 ja 1998. Ryhmän jäseniä olivat Ana Torroja, Nacho Cano, ja José Maria Cano. Ryhmä hajosi 1998 jäsenien ryhtyessä soolourille. Yhtye on tunnettu muun muassa hitistä ”Hijo de la Luna”.

## Aiheesta muualla

* Ana Torroja Virallinen sivu - Ana torroja
* Mecano Virallinen sivu - Mecano
Tobitin kirja

**Tobitin kirja** (aiemmin *Tobiaan kirja* tai *Tobian kirja*; ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.

Tobitin kirja on kirjoitettu Syyriassa tai Palestiinassa noin vuonna 200 eaa., joko arameaksi tai hepreaksi. Näillä kielillä siitä on kuitenkin säilynyt vain katkelmia, jotka löydettiin Qumranin luolasta IV vuonna 1955. Kirjan koko teksti on säilynyt vain kreikankielisenä käännöksenä, josta on olemassa kaksi versiota.

## Merkitys ja vaikutus

Katolisessa kirkossa kirja julistettiin kanoniseksi Karthagon kirkolliskokouksessa vuonna 397. Trenton kirkolliskokous vahvisti sen osaksi kaanonia vuonna 1546.

Protestanttiset kirkot eivät pidä Tobitin kirjaa kanonisena, varsinaiseen Raamattuun kuuluvana, mutta varsinkin aikaisemmin se usein Suomessakin julkaistiin muiden apokryfikirjojen tavoin Raamattu-painoksissa erillisenä liitteenä. Martti Luther vertasi Juditin kirjaa kreikkalaiseen tragediaan, Tobitin kirjaa komediaan. Hänen mukaansa Tobit "opettaa, miten hurskaan talonpojan tai porvarin saattaa myös käydä huonosti ja avioliitossa voi olla paljon kärsittävää, mutta Jumala aina armollisesti auttaa ja saattaa lopulta asiat iloiseen päätökseen."

Suomessakin Tobitin kirja oli aikoinaan hyvin tunnettu, ja sen lukemista suositeltiin varsinkin avioliittoon aikoville nuorille. On myös arveltu, että Aleksis Kivi kirjoitti näytelmänsä *[[Nummisuutarit]]* osittain Tobitin kirjan pohjalta.

## Sisältö

Kirja on matkakertomus, joka kertoo hurskaan Ninivessä asuvan Naftalin heimoon kuuluvan juutalaisen Tobitin tarinan. Se pyrkii vastaamaan siihen kysymykseen, kuinka on mahdollista elää hurskaana juutalaisena vieraan kansan keskellä.

Kirjan kaksi ensimmäistä lukua on kirjoitettu ensimmäisessä persoonassa. Siinä kerrotaan Ninivessä asuvasta hurskaasta juutalaisesta Tobitista, joka tulee sokeaksi, kun hänen nukkuessaan ulkona hänen silmiinsä putoaa linnun ulostetta.

Tarina siirtyy nyt kertomaan Tobitin pojasta Tobiasta, jonka hän lähettää perimään erästä velkaa. Matkalla Tobias kohtaa ihmiseksi naamioituneen enkeli Rafaelin, jonka ohjauksessa hän hankkii kalan sydämen, maksan ja sappirakon. Sitten hän tapaa lesken, joka on kyllä ollut naimisissa seitsemän kertaa, mutta on pysynyt neitsyenä, koska demoni Asmodeus on surmannut hänen jokaisen aviomiehensä hääyönä. Enkelin kehotuksesta Tobias menee lesken kanssa naimisiin ja ajaa demonin pois polttamalla kalan sydämen ja maksan. Kalan sapella Tobias palauttaa myöhemmin isänsä Tobitin näön.

## Lähteet

## Kirjallisuutta

* 

## Aiheesta muualla

* Tobitin kirja  Apokryfikirjojen käännöskomitean käännösehdotus 2003.
* Finbible  Apokryfikirjat 1642, 1776 ja 1938 erikseen ja rinnakkain sekä suomalaiset Raamatunkäännökset 1933/38, 1776, 1642 ja Se Wsi Testamentti 1548 ja Vanha Testamentti 1552, niiltä osin kuin se on käännetty.
*
Trevor Sinclair

**Trevor Lloyd Sinclair** (s. 2. maaliskuuta 1973 Dulwich, Lontoo, Englanti) on englantilainen jalkapalloilija. Hän oli pelipaikaltaan keskikenttäpelaaja. Hän on pituudeltaan 178-senttimetrinen. Hän pelasi 13 kautta Englannin Valioliigassa ja 12 ottelua Englannin A-maajoukkueessa.

Sinclair edusti vuonna 1989 alkaneella ja vuonna 2008 päättyneellä ammattilaisurallaan viittä seuraa, Blackpoolia, Queens Park Rangersia, West Hamia, Manchester Citya ja Cardiffia, kolmea keskimmäistä myös pääsarjatasolla, Englannin Valioliigassa. Hän pelasi vuosina 2001–2003 Englannin A-maajoukkueessa 12 ottelua, joista neljä avauskokoonpanossa vuoden 2002 MM-kilpailuissa.

## Lähteet
Seimi

**Seimi** on hevosen ruokinnassa tallissa käytettävä astia, joka yleensä sijaitsee hevosen pilttuun etuosassa. Menneinä aikoina se saattoi olla yhdestä puusta koverrettu. Seimi voi olla tehty myös esimerkiksi laudasta tai lankusta laatikon tai ruuhen muotoiseksi. Seimeen asetetaan hevoselle heiniä, viljaa ynnä muuta syötäväksi. 

Nykyisin useimmissa talleissa hevoset syövät väkirehunsa seimen sijaan muovisesta ruokinta-astiasta. Korsirehut asetetaan lattialle, mikä mahdollistaa hevoselle luonnollisen syömisasennon, tai heinäverkkoon tai seinälle kiinnitettyyn metalliseen heinähäkkiin.

## Seimi kulttuurissa
Raamatun jouluevankeliumissa vastasyntynyt Jeesus asetettiin seimeen makaamaan, kun hänen vanhemmillaan ei ollut sijaa majatalossa. Muistona tästä jouluun liittyviin joulukoristeisiin kuuluu monissa kristinuskoa tunnustavissa maissa erilaisia jouluseimiasetelmia.

## Katso myös

* Kaukalo
Kultamaan tarinoita

**Kultamaan tarinoita** on Edu Kettusen vuonna 1992 julkaistu albumi. Kettunen on myös säveltänyt, sanoittanut ja sovittanut kaikki kappaleet. Albumin tunnetuin kappale lienee ”69-Scania”.

## Kappaleet
# 
# 
# 
# 
# 
# 
# 
# 
# 
# 
# 

## Muusikot
* Edu Kettunen – laulut, kitarat, lyömäsoittimet
* Jarmo Nikku – kitarat, mandoliini
* Muta Manninen – kitarat
* Matti Maijanen – basso, kitara
* Anssi Nykänen – rummut, lyömäsoittimet, tablat
* Timo Pratskin – koskettimet
* Harri Rantanen – basso, huuliharppu
* Markku Johansson – trumpetti
* Mongo Aaltonen – congat
* Kim Lönnholm – stemmat
* Dan Tigerstedt – hyvin matalat äänet

### Tuotanto
* Edu Kettunen – tuottaja
* Dan Tigerstedt – äänittäjä
* Lissu Kettunen – kansikuva

## Lähteet
* CD-levy Sonet 517.466-2

## Aiheesta muualla
* ''Kultamaan tarinoita'' discogs.com-sivustolla
Makkabilaiskirjat

**Makkabilaiskirjoihin** (aiemmin *Makkabealaiskirjoihin*) kuuluu joukko deuterokanonisia eli Vanhan testamentin apokryfikirjoja, jotka on nimetty seleukideja vastaan kapinoideiden makkabealaisten mukaan:

* Ensimmäinen makkabilaiskirja, katolisessa ja ortodoksisessa Raamatussa
* Toinen makkabilaiskirja, katolisessa ja ortodoksisessa Raamatussa
* Kolmas makkabilaiskirja, ortodoksisessa Raamatussa
* Neljäs makkabilaiskirja, ortodoksisessa Raamatussa
Hämeen Yhteistyö

**Hämeen Yhteistyö** (HY) oli Suomen kansan demokraattisen liiton (SKDL)  Tampereella ilmestynyt äänenkannattaja. Vuosina 1946–1947 lehti ilmestyi nimellä **Hämeen-Satakunnan Yhteistyö**. 1990-luvun alussa Hämeen Yhteistyö ajautui konkurssiin ja sen viimeinen numero ilmestyi 22. lokakuuta 1992.

Lehteä julkaisi aluksi 14. huhtikuuta 1945 perustettu *Hämeen ja Satakunnan Kustannus Oy Yhteistyö*, mutta jo vuoden päästä yhtiö vaihtui Kustannusosakeyhtiö Sanan Tieksi. HY:tä painettiin 1940- ja 1950-luvuilla mm. Helsingissä ja Porissa, kunnes Sanan Tien uusi kirjapaino valmistui Tampereelle 1956. HY ilmestyi kolmesti viikossa (1946&ndash;1956), neljästi viikossa (1956&ndash;?) ja lähes koko 1960-luvun kuudesti viikossa. Lehden levikki oli 1960-luvulle siirryttäessä noin 10 000.

Vuonna 1971 Hämeen Yhteistyö nousi valtakunnallisiin otsikoihin, kun lehden toimittajat ryhtyivät työtaisteluun päätoimittaja Väinö Hakalan erottamisen estämiseksi. Lehteä julkaissut Pohjois-Hämeen piiri oli SKDL:n ainoa, jossa Suomen kommunistisen puolueen oppositiolla (ks. taistolaisuus) oli enemmistö ja vuonna 1971 piirin johto päätti korvata Hakalan Rauno Setälällä, joka oli SKDL:n kulttuurisihteeri. Setälä oli myös kohutun kirjan *[[Uusstalinistin uskontunnustus]]* kirjoittaja ja oppositiokommunistien luottomies, joten pääosin SKP:n enemmistöläisistä koostunut toimituskunta meni lakkoon, jolloin HY:n ilmestyminen lakkasi. Pitkähkön selkkauksen jälkeen piirijärjestö jatkoi lehden julkaisemista Setälän alaisuudessa, jolloin siitä tuli SKP:n opposition näkökantoja heijastellut sanomalehti. 1970-luvun loppupuolella SKP:n osapuolet pääsivät sopimukseen yhteistyöstä HY:n julkaisemisessa ja sen uutisointi tasapuolistui.

1990-luvun alussa HY ajautui vakaviin taloudellisiin vaikeuksiin, kun ilmoitustulot vähenivät kolmanneksella, lehtitukia supistettiin ja postin jakelumaksuja korotettiin. Lehti haettiin konkurssiin lokakuussa 1992. Hämeen Yhteistyö ilmestyi lakkautettaessa kolmesti viikossa. Sillä oli noin 10 000 lukijaa ja 4 700 tilaajaa. Lehtiyhtiön suurin omistaja oli Pirkanmaan Vasemmistoliitto. Suurimpia velkojia olivat Kansa ja STS. HY:n seuraajaksi perustettiin loppuvuonna 1992 *Pirkanmaan Yhteistyö*. Uusi lehti ilmestyi noin kerran viikossa vuoteen 1995 asti.

## Päätoimittajat

## Lähteet

## Aiheesta muualla
* Kustannusosakeyhtiö Sanan Tie (Pörssitiedon yhtiöesitys)
Jouluevankeliumi

**Jouluevankeliumiksi** sanotaan Raamatun Luukkaan evankeliumin toisen luvun alku­osaa (jakeet 1–20). Siinä kerrotaan Jeesuksen syntymästä, enkelien ilmoituksesta paimenille Kristuksen syntymästä, paimenten vierailusta Jeesuksen seimen äärellä sekä paimenten levittämästä ilosanomasta, mitä enkelit olivat heille kertoneet tästä lapsesta. 

Kyseinen evankeliumiteksti luetaan Suomen ev. lut. kirkon evankeliumikirjan mukaan jouluna, jouluyön jumalanpalveluksessa (jakeet 1–14) sekä jouluaamun jumalanpalveluksessa (jakeet 1–20). Sen pohjalta tehdään jouluseimiasetelma. Jouluseimi-perinne elää voimakkaana Italiassa ja on levinnyt sieltä esimerkiksi Espanjaan ja muihin Etelä-Euroopan maihin ja viimeisten vuosien aikana myös Pohjois-Eurooppaan. Seimiasetelmien tekemisestä syntyi jo 1700-luvulla taidemuoto.

## Katso myös

* Jeesuksen syntymäkertomukset

## Aiheesta muualla
* Jouluevankeliumi nykysuomeksi ja eri murteilla
* Jouluevankeliumi Mikael Agricolan kääntämänä vuodelta 1548 
* Jouluevankeliumi vuodelta 1642
* Raamattu.uskonkirjat.net: Luuk. 2 – Jouluevankeliumi kolmena eri raamatunkäännöksenä
Suleiman pašša (ranskalais-egyptiläinen upseeri)

**Suleiman pašša** (oikealta nimeltään **Joseph Anthelme Sève**, tunnettu myös nimillä **Süleyman Paşa**, **Soliman Al Fransawi Pašša** ja **Eversti Sève**; s. toukokuu tai heinäkuu 1788 – 12. maaliskuuta 1860 Kairo) oli ranskalaissyntyinen egyptiläinen sotilas.

Eversti Séve syntyi Lyonissa ja hänestä tuli upseeri Napoleon Bonaparten armeijassa. Hän kääntyi islamiin ja meni Egyptin armeijaan ja auttoi maata kehittämään armeijaansa eurooppalaiseen malliin.  Hänellä on vielä jälkeläisia Egyptissä.
Barukin kirja

**Barukin kirja** (aiemmin *Baarukin kirja*; ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.

Kirja on saanut nimensä profeetta Jeremian kirjurin ja ystävän Baruk ben Neriahin mukaan. Varmaa tietoa kirjoittajista ei kuitenkaan ole. Kirja lienee ollut olemassa yhtenäisenä kokonaisuutena 100-luvulla eaa. Se on luultavasti kirjoitettu alun perin arameaksi tai hepreaksi.

Muun muassa katolinen Barukin kirja sisältää kuudennen luvun, Jeremian kirjeen, joka on itäisen ortodoksisuuden Raamatussa omana kirjana. Kummatkin lukevat Barukin kirjan profeetallisiin kirjoihin Jesajan, Jeremian, Valitusvirsien, Hesekielin, Danielin ja kahdentoista pienen profeetan joukkoon.

## Lähteet

## Kirjallisuutta

* 

## Aiheesta muualla

* Barukin kirja – apokryfikirjojen käännöskomitean käännösehdotus 2003
* Barukin kirja. Finbible.
*Catholic Encyclopedia: Book of Baruch